o
Gershon, voitko kertoa taustastasi ja tästä sarjasta.
Olen Jeesukseen uskova juutalainen ja ammatiltani historioitsija.
Teen tutkimusta messiaanisten juutalaisten historiasta
modernina aikana.
Tutkimukseni alkoi ja jollain tavalla jatkuukin
Jerusalemin Heprealaisessa yliopistossa, mutta
koska olen kerännyt paljon materiaalia tästä aiheesta,
tutkin messiaanista liikettä ja olen samalla osa sitä.
Mihin tämä sarja keskittyy?
Mielestäni uusi sarja, jonka nimi on
Israel Jumalan suunnitelmassa, on hyvin jännittävä.
Raamatusta löytyy historia, joka käsittelee ihmisen perimmäisiä
ongelmia ja tarpeita, ja tätä aihetta voidaan kahdella sanalla kutsua
synnin ja pelastuksen kysymykseksi.
Raamattu käsittelee tätä kysymystä hyvin laajasti.
Mutta myös Raamatun jälkeisenä aikana tiedämme,
mitä tapahtui, ja katsomme myös tulevaisuuteen,
koska uskomme profetiaan, ja Raamattu on täynnä profetiaa.
Joten on hyvin jännittävää saada selville profeetallinen sana,
koska olemme mukana profeetallisessa kehityksessä.
Minkä takia uskovien tulisi tietää näistä asioista?
Koska Raamatussa Israel on Jumalan suunnitelmien keskipisteessä, mutta
Israel ei ole eristetty. Israelin ympärillä ovat kansakunnat.
Ja oikeastaan on olemassa 3 perusosasta,
jotka muodostavat järjestelmän.
Tarkoitan Israelin kansaa, Israelin maata, ja maailman kansakuntia.
Ja ehkä voimme käyttää kahta esimerkkiä.
Ensimmäinen on kello. Kellossa on kolme viisaria,
tuntiviisari, minuuttiviisari ja sekunttiviisari.
Voimme sanoa, että symbolisesti tuntiviisari tarkoittaa Israelin kansaa.
Minuuttiviisari tarkoittaa Israelin maata.
Ja sekunttiviisari tarkoittaa kansakuntia.
Nämä kulkevat yhdessä, toimivat yhdessä,
ja ne on synkronisoitu, ja kaiken takana on kellon tekijä, Jumalamme,
luojamme, Isämme taivaassa, ja hänen poikansa, Yeshua.
Huomaatte, että käytän hepreankielistä nimeä Yeshua,
koska vain heprean kielessä nimellä Jeesus on kirjaimellinen merkitys.
Suomen, saksan, Englannin tai japanin kielissä
Jeesuksen nimellä ei ole kirjaimellista merkitystä, mutta
heprean kielessä Yeshua tarkoittaa Jumala on pelastus.
Ja tämä on hyvin tärkeää, joten
minusta me kaikki voimme alkaa tottua tähän avainsanaan,
Yeshua, Jumalan poika, pelastajamme.
Voitko kertoa oliivipuusta, jonka vieressä seisomme.
Tämä on toinen symboli, joka osoittaa Israelin ja kansakuntien yhdistelmään.
Apostoli Paul, hepreankieliseltä nimeltään Saul, antaa
kauniin vertauksen kirjeessään roomalaisille.
Jaloöljypuu symboloi Israelia. Villiöljypuu symboloi kansakuntia.
Hän sanoo, että samoin kuin maataloudessa
liitetään yhteen kaksi puuta, niin voi tehdä myös öljypuun kanssa.
Villiöljypuun oksa liitetään jaloöljypuuhun.
Tämä symboloi Israelia.
Ja hän sanoo, että jaloöljypuuta leikataan, ja
siihen liitetään villiöljypuun oksa.
Yleensä leikkaamisesta seuraa kipua, mutta
liitoskohdan parantumisen jälkeen on uusi puu, joka
koostuu Israelista ja kansoista,
mutta tämä on hyvin erikoislaatuinen liitos, koska
Israeliin liittyneet kansakunnat eivät korvaa Israelia.
Tämä täytyisi ymmärtää hyvin, koska
apostoli itse selventää tätä asiaa roomalaiskirjeessä.
Hän sanoo että uudet oksat eivät saa ylpeillä alkuperäisten oksien rinnalla,
Israelin rinnalla, rungon rinnalla ja juuren rinnalla.
Suosittelen usein ihmisiä katsomaan öljypuun juurta,
joka on hyvin leveä. Tämä on Israel.
Ja apostoli sanoo, ettei Israelia korvata, vaan siihen liitytään,
aidosta Israelista ja aidoista juutalaisista hyödytään.
Ja juuren keskellä on itse Yeshua, hän on puun ruoka,
sen energia ja voima.
Israel sekä kansakunnat molemmat hyötyvät tästä öljypuusta.
Jeesus, Israel, kansakunnat, ne ovat kaikki yhdessä yksi puu,
mutta kaikkien tulisi tietää tehtävänsä.
Kansakunnat eivät korvaa Israelia. Tämä on tärkeää,
ja palaamme tähän asiaan myöhemmin tässä sarjassa.
Mainitsit kellon ja sanoit, että se kuvastaa suunnitelmaa.
Tarkoitatko, että historia kulkee kehää?
En. Me emme ollenkaan usko, että historia kulkee kehällä.
Joissakin kulttuureissa uskotaan näin, ja
siellä uskotaan myös sielunvaellukseen.
Me emme usko siihen, koska se ei ole raamatullista.
Raamatun mukaan historia on lineaarinen.
Yksi jana, jolla on alku, ja joka etenee loppua kohden.
Meidän täytyy tarkkailla kehitystä historian janalla.
Itse asiassa käsittelemme ajanjaksoja juutalaisen
kansan koko maailman historiassa, jotka kattavat 4000 vuotta:
2000 vuotta ennen Yeshuan lihaksi tuloa, ja
2000 vuotta sen jälkeen.